Okresná prokuratúra Trnava 
Vajanského 22, 918 67 Trnava 1 	

Sp. zn. : 3 Pv 301/13/2207	Trnava, 6.3.2015
EEČ : 2-21-48-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Trnava
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Trnava zo dňa 2.3.2015, spisová značka 3 Pv 301/13/2207, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 25. marca 2013 v čase o 106. 50 hod. v Trnave po ul. Trstínskej  riadil osobné motorové vozidlo zn. Škoda Fabia, bielej farby EČ: PO-685CV smerom do Trstína, pričom v úseku 22,5 km neprispôsobil rýchlosť jazdy  svojím schopnostiam, povahe a stavu vozovky, poveternostným podmienkam a nedodržal dostatočnú vzdialenosť od vozidla jazdiaceho pred ním, ktoré zastavilo v dôsledku čoho sa snažil zabrániť zrážke s týmto vozidlom, prešiel do protismeru kde  sa zrazil s oproti idúcim vozidlom zn. Peugeot 206, EČ: TT-074BJ, ktoré  riadila XXXXX, bytom Mierová 431, Špačince, pričom vodička XXXXX utrpela zranenia -  pomliaždenie hlavy, podvrtnutie krčnej chrbtice, pomliaždenie hrudníka, pomliaždenie oka vpravo s dobou liečenia a práceneschopnosti  do 24. 04. 2013, sa v skúšobnej dobe 

Uznesením prokurátora Okresnej prokuratúry Trnava zo dňa 2.3.2015, spisová značka 3 Pv 301/13/2207, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry v Trnave sp. zn. 3 Pv 301/13 zo dňa 09. 12. 2013, ktoré nadobudlo právoplatnosť dňa 20. 12. 2013 , bolo podľa § 216 ods. 1 Trestného poriadku podmienečne zastavené trestné stíhanie proti obvinenému XXXXX, pre prečin ublíženia na zdraví podľa § 158 Trestného zákona  a súčasne mu bola určená skúšobná doba v trvaní 12 (dvanásť) mesiacov, ktorá začala plynúť dňom 20. 12. 2013.

	Po uplynutí skúšobnej doby boli vyžiadané správy o povesti z miesta bydliska na obvineného z obecného úradu  Abranovce, správy z Okresného úradu vPrešove– odboru všeobecnej vnútornej správy, Okresného riaditeľstva Policajného zboru v Trnave, Okresného dopravného inšpektorátu Trnava  a zároveň bol doplnený odpis z registra trestov. 

	Z uvedených materiálov som zistil, že obvinený viedol v skúšobnej dobe podmienečného zastavenia trestného stíhania riadny život a  nedopustil sa v uvedenej dobe iného trestného činu alebo priestupku.

	Vzhľadom na uvedené skutočnosti bolo potrebné rozhodnúť tak, ako je uvedené vo výrokovej časti tohto rozhodnutia.

	Po právoplatnosti tohto rozhodnutia nastávajú v zmysle § 217 ods. 4 Trestného poriadku účinky zastavenia trestného stíhania (§ 9 ods. 1 písm. e) Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Stanislav Bohunický
prokurátor